
REFERAT

privind înlocuirea unor reprezentanţi ai Consiliului Local al Municipiului Timişoara 
în cadrul Adunării Generale a Asociaţiei de Dezvoltare Intercomunitară „Polul de Creştere Timişoara”
Municipiul Timişoara, prin Consiliul Local al Municipiului Timişoara, este membru în Asociaţia de Dezvoltare Intercomunitară „Polul de creştere Timişoara”. Participarea a fost aprobată prin HCLMT nr. 5/27.01.2009.
Asociaţia a fost constituită în anul 2009, în scopul cooperării între unităţile administrativ-teritoriale membre, pentru realizarea unor proiecte de dezvoltare de interes zonal ori regional sau al furnizării în comun a unor servicii publice.
Obiectivul general al Asociaţiei este creşterea calităţii vieţii şi crearea de noi locuri de muncă în Polul de Creştere Timişoara, prin reabilitarea infrastructurii urbane şi îmbunăţirea serviciilor urbane, inclusiv a serviciilor sociale, precum şi prin dezvoltarea structurilor de sprijinire a afacerilor şi a antreprenoriatului. 
În conformitate cu prevederile art.37 din Legea nr. 215/2001 a administraţiei publice locale, republicată, cu modificările şi completările ulterioare, Consiliul Local al Municipiului Timişoara desemnează prin hotărâre de consiliu persoanele împuternicite să reprezinte interesele Municipiului Timişoara în cadrul Asociaţiei, respectându-se configuraţia politica de la ultimele alegeri locale.
Prin HCLMT nr. 5/2009 şi HCLMT nr. 39/2012 au fost desemnaţi actualii reprezentanţi ai Consiliului Local al Municipiului Timişoara în cadrul Asociaţiei de Dezvoltare Intercomunitară „Polul de Creştere Timişoara”. Întrucât doi dintre aceştia nu mai deţin funcţia de consilier local, este necesar să se ia act de încetarea mandatelor de reprezentare ale acestora şi desemnarea de noi reprezentanţi care să-i înlocuiască în cadrul Adunării Generale a Asociaţiei, respectându-se configuraţia politică, mai sus menţionată.

Având în vedere cele expuse mai sus, 
PROPUNEM:
-  să se ia act de încetarea mandatelor de reprezentare a Consiliului Local al Municipiului Timişoara în Adunarea Generală a Asociaţiei de Dezvoltare Intercomunitară “Polul de creştere Timişoara” ale următoarelor persoane: 

1. Sorin Grindeanu
2. Vasile Caprea
- desemnarea a doi consilieri locali, respectându-se configuraţia politică de la ultimele alegeri locale, care să reprezinte Consiliul Local al Municipiului Timişoara în cadrul Adunării Generale a Asociaţiei de Dezvoltare Intercomunitară “Polul de creştere Timişoara”.
Secretar,
  IOAN COJOCARI
Director executiv Direcţia Dezvoltare

       Director executiv Direcţia Economică

Arh. Aurelia JUNIE



     
       Ec. Smaranda HARACICU
                                              

Şef Serviciul Proiecte cu F.L.R.N.

Ing. Gabriela Bica
Şef Biroul Generare Proiecte cu F.L.R.N.

Ec. Daniela Ghinea
Întocmit, 

cons. Maria Pantić-Telbis
         Avizat  juridic,                                                                               

               C.J. Cristian MARCHIŞ

